ג'ון סלייטון

ג'ון מרשל "ג'ק" סלייטון (באנגלית: John Marshall "Jack" Slaton; 25 בדצמבר 1866 – 11 בינואר 1955) היה פוליטיקאי ועורך דין אמריקאי שכיהן שתי קדנציות לא רצופות כמושל ג'ורג'יה ה-60.

הקריירה הפוליטית שלו נגדעה בשנת 1915, לאחר שהמיר את עונש המוות שניתן ליהודי, ליאו פרנק, שהורשע ברצח נערה צעירה במאסר עולם לאחר שהשתכנע שהמשפט התנהל בצורה לא הוגנת. בגלל שותפות של משרד עורכי הדין של סלייטון עם סנגורו של פרנק, נטען כי מעורבותו בנושא הייתה למעשה ניגוד עניינים. זמן קצר לאחר שסלייטון המיר את עונש המוות למאסר עולם, המון גברים צעירים ביצע לינץ' אכזרי בפרנק. לאחר סיום תקופת כהונתו כמושל, הוא ואשתו עזבו את ג'ורג'יה לתקופה של עשר שנים. מאוחר יותר שימש סלייטון כנשיא לשכת עורכי הדין של מדינת ג'ורג'יה.
סלייטון ואשתו, שרה פרנסס גרנט

== ביוגרפיה ==
סלייטון נולד ב-25 בדצמבר 1866 בסמוך לעיר גרינוויל שבמחוז מריוות'ר, ג'ורג'יה, לננסי ג'יין מרטין וויליאם פרנקלין סלייטון.<ref name="sketch"></ref> אביו היה המפקח על בתי הספר באטלנטה.<ref name="sketch" /> הוא סיים את לימודיו בתיכון באטלנטה בשנת 1880.<ref name="sketch" /> סלייטון סיים תואר שני במשפטים בהצטיינות מאוניברסיטת ג'ורג'יה בשנת 1886. הוא עבר את בחינת ההסמכה של לשכת עורכי הדין של ג'ורג'יה ב-1887.

סלייטון הצטרף לג'ון ט. גלן והקים את משרד עורכי הדין "גלן אנד סלייטון". סלייטון ייצג את מחוז פולטון בבית הנבחרים של ג'ורג'יה בין השנים 1896–1909. הוא היה יושב ראש בית הנבחרים של ג'ורג'יה בין השנים 1905–1909. הוא ייצג את המחוז ה-35 בסנאט של ג'ורג'יה בין השנים 1909–1913 וכיהן גם כנשיא הסנאט בין השנים 1909–1911.

לאחר שהמושל מייקל הוק סמית' נבחר לסנאט האמריקאי בשנת 1911, מונה סלייטון לתפקיד המושל בפועל ושימש בתפקיד זה בין השנים 1911–1912. מאוחר יותר נבחר סלייטון לתפקיד המושל לכהונה נוספת בין השנים 1913–1915.

=== משפטו של ליאו פרנק ===
בשנת 1915, סלייטון המיר את גזר דינו של היהודי ליאו פרנק מעונש מוות למאסר עולם.<ref></ref> בגלל העוינות הכללית כלפי ליאו פרנק בקרב הציבור הרחב בג'ורג'יה, החלטתו של המושל סלייטון להמיר את גזר דינו ממוות למאסר עולם, זכתה לגינויים נרחבים. חוסר השביעות הציבורית כלפי סלייטון בעקבות ההחלטה נמשכה לאורך זמן רב לאחר ההחלטה. הצלת חייו של פרנק עלתה לסלייטון בקריירה הפוליטית שלו – כפי שחזה בעצמו.

אחדים סבורים שהמרת העונש של פרנק על ידי סלייטון מהווה ניגוד אינטרסים, בשל שותפות בין משרד עורכי הדין של סלייטון עם סנגורו של פרנק.<ref>Leonard Dinnerstein, [https://books.google.com/books?id=3vnRrYTnCFkC&pg=PA124 The Leo Frank Case], 1999, page 124</ref> פעולותיו של סלייטון הובילו לאיומים על חייו, והמשמר הלאומי של ג'ורג'יה והמשטרה המקומית נאלצו לספק לו הגנה מפניהם.<ref>The Outlook magazine, [https://books.google.com/books?id=qp7PAAAAMAAJ&pg=PA493 A Courageous Governor], June 30, 1915, pages 492 to 493</ref><ref>Catherine Cocks, Peter C. Holloran, Alan Lessoff, [https://books.google.com/books?id=Rt3243E-Wm0C&pg=PA153 The A to Z of the Progressive Era], 2009, page 153</ref><ref>George C. Kohn, [https://books.google.com/books?id=uzdWTBytwAIC&pg=PA146 The, New Encyclopedia of American Scandal], 2001, page 146</ref> החשש מאלימות נגדו ונגד אשתו, הביא אותם לעזוב את ג'ורג'יה, ולא לשוב לשם במשך עשור.<ref>[http://chronicle.augusta.com/content/blog-post/bill-kirby/2010-05-15/lawyer-you-want-your-side?c=5], Kirby, Bill; (2010, May 15), "A lawyer you want on your side",The Augusta Chronicle</ref>

לאחר שסיים את חייו הפוליטיים שימש סלייטון כנשיא לשכת עורכי הדין של מדינת ג'ורג'יה (1928–1929) וכחבר במועצה הכללית של לשכת עורכי הדין האמריקאית.<ref>Matthew Bernstein, [https://books.googl.om/books?id=Y_JnsmXU_sUC&pg=PA143&dq=%22john+m+slaton%22+president+georgia+bar+association&hl=en&sa=X&ei=zAfmUPv1BY309gTR1oCAAw&ved=0CFAQ6AEwBQ#v=onepage&q=%22john%20m%20slaton%22%20president%20georgia%20bar%20association&f=false Screening a Lynching: The Leo Frank Case on Film and Television], 2009, page 143</ref>

== חיים אישיים ומותו ==
סלייטון התחתן עם שרה פרנסס גרנט ב-12 ביולי 1898. שרה הייתה בתו של קפטן וויליאם ד. גרנט.

סלייטון נפטר באטלנטה ב-11 בינואר 1955 ונקבר עם אשתו שרה פרנסס גרנט סלייטון (1870–1945) במאוזוליאום של משפחת גרנט בבית הקברות באוקלנד, אטלנטה.<ref></ref><ref>Ren Davis, Helen Davis, Timothy J. Crimmins, [https://books.google.com/books/id=Ns7721QnpQMC&pg=PA96&dq=oakland+cemetery+atlanta+john+slaton&hl=en&sa=X&ei=WgXmUJqaAouc8gSAloC4Cg&ved=0CDEQ6AEwAA#v=onepage&q=oakland%20cemetery%20atlanta%20john%20slaton&f=false Atlanta's Oakland Cemetery: An Illustrated History and Guide], 2012, page 96</ref><ref>Cathy Kaemmerlen, [https://books.google.com/books?id=zQ4npo_QdpsC&pg=PA108&dq=%22john+m+slaton%22+oakland+cemetery&hl=en&sa=X&ei=WwfmUPLWJpSy9gTu0oCQDw&ved=0, CDEQ6AEwAA#v=onepage&q=%22john%20m%20slaton%22%20oakland%20cemetery&f=false The Historic Oakland Cemetery], 2007, pages 107 to 108</ref>

בשנת 1939 קיבל תואר דוקטור לשם כבוד למשפטים מאוניברסיטת ג'ורג'יה ומאוניברסיטת אוגלת'ורפ.<ref></ref> הוא קיבל את אות לגיון הכבוד מממשלת צרפת בשל העניין שרכש בשפה הצרפתית.<ref name="sketch" />

== קישורים חיצוניים ==

* 
* 

== הערות שוליים ==

קטגוריה:מושלי ג'ורג'יה
קטגוריה:מושלי מדינות ארצות הברית מהמפלגה הדמוקרטית
קטגוריה:חברי האספה הכללית של ג'ורג'יה
קטגוריה:בוגרי אוניברסיטת ג'ורג'יה
קטגוריה:מקבלי אות לגיון הכבוד
קטגוריה:אמריקאים שנולדו ב-1866
קטגוריה:אמריקאים שנפטרו ב-1955